section_heading: Automatske brtve za dodirno brtvljenje
paragraph_text: Automatske brtve za dodirno brtvljenje među pokretnim dijelovima djeluju slično kao automatske brtve među mirujućim dijelovima. Izrađuju se od elastičnih materijala s nadmjerom s obzirom na prostore u koje se ugrađuju. Zbog toga poslije njihove ugradnje na brtvenim površinama spoja već vlada stanoviti brtveni tlak p<sub>o</sub>, a kad spoj dospije pod pogonski tlak p<sub>u</sub>, brtveni se tlak povećava na veličinu p<sub>o</sub> + p<sub>u</sub>. Među ovim brtvama najvažnije su profilirane i manžetne brtve.